सुंदा द्वीप समूह
वर्तमान में इस समूह के द्वीप चार देशों क्रमश: ब्रुनेई, पूर्वी तिमोर, इंडोनेशिया और मलेशिया के बीच विभाजित हैं। द्वीप समूह के ज्यादातर द्वीप इंडोनेशिया के अधिकार क्षेत्र में आते हैं। बोर्नियो नामक द्वीप ब्रुनेई, इंडोनेशिया और मलेशिया के बीच विभाजित है। तिमोर नामक द्वीप पूर्वी तिमोर और इंडोनेशिया के बीच विभाजित है। अन्य छोटे द्वीप भी पूर्वी तिमोर का हिस्सा हैं।
पश्चिम सुमात्रा
पश्चिम सुमात्रा दक्षिणपूर्व एशिया के इण्डोनेशिया देश के सुमात्रा द्वीप पर स्थित एक प्रान्त है। यह द्वीप के मध्य-पश्चिम भाग में स्थित है। पश्चिमी तट से हिन्द महासागर में कुछ दूरी पर स्थित मेंतावाई द्वीपसमूह भी इसी प्रान्त का भाग हैं। पश्चिम सुमात्रा मिनंगकाबाऊ लोगों की ऐतिहासिक मातृभूमि है जो मलेशिया और इण्डोनेशिया की संस्कृति पर बहुत प्रभावशाली रहे हैं।